DA
17.4.2023
Den Europæiske Unions Tidende
L 102/77
BILAG II
Ansøgning om tilladelse til at indføre varer i Nordirland til slutforbrugere (omhandlet i artikel 9) Oplysninger vedrørende ansøgninger 1.
Dokumentation Obligatoriske bilag og oplysninger, der skal indgives af alle ansøgere: Etableringsdokument/dokumentation for fast forretningssted.
2.
Andre bilag og oplysninger, der skal indgives af alle ansøgere: Alle andre dokumenter eller oplysninger, der anses for relevante for kontrollen af, om ansøgeren opfylder betingelserne i denne afgørelses artikel 10 og 11.
Oplysninger om typen og, hvis det er relevant, identifikationsnummeret og/eller datoen for udstedelsen af det eller de dokumenter, som er vedlagt ansøgningen.
Angiv ligeledes det samlede antal vedlagte dokumenter.
3.
Ansøgers underskrift og dato for underskriften Ansøgninger indgivet ved hjælp af elektroniske databehandlingsteknikker skal bekræftes af den person, der indgiver ansøgningen.
Den dato, hvor ansøgeren underskrev eller på anden måde bekræftede ansøgningen.
Oplysninger om ansøgeren 4.
Ansøger Ansøgeren er den person, som ansøger toldmyndighederne om en afgørelse.
Anfør den pågældendes navn og adresse.
5.
Ansøgerens identifikationsnummer Ansøgeren er den person, som ansøger toldmyndighederne om en afgørelse.
Angiv den pågældendes økonomiske aktørs registrerings- og identifikationsnummer (EORI-nummer) som fastsat i artikel 1, nr.
18), i delegeret forordning (EU) 2015/2446.
6.
Ansøgerens juridiske status Den juridiske status som angivet i etableringsdokumentet.
7.
Momsregistreringsnummer/-numre Angiv momsregistreringsnummeret, hvis et sådant er tildelt.
8.
Forretningsaktiviteter Angiv oplysninger om ansøgerens forretningsaktiviteter.
Beskriv kort din kommercielle aktivitet, og angiv din rolle i forsyningskæden (f.eks.
vareproducent, importør, detailhandler osv.).
Redegør nærmere for følgende: — den påtænkte anvendelse af de indførte varer, herunder en beskrivelse af varernes art og af, om de undergår nogen form for forarbejdning. — et skøn over antallet af angivelser om overgang til fri omsætning for de pågældende varer, der skal foretages pr. år. — hvilken type regnskab og hvilke systemer og kontrolforanstaltninger der er indført for at understøtte tilsagnet i artikel 10, litra b).